CELEX: 62011CN0527
Language: fi
Date: 2011-10-10 00:00:00
Title: Asia C-527/11: Ennakkoratkaisupyyntö, jonka Augstākās tiesas Senāts (Latvia) on esittänyt 10.10.2011 — SIA ”Ablessio” v. Valsts ieņēmumu dienests

7.1.2012   
            
            
               FI
            
            
               Euroopan unionin virallinen lehti
            
            
               C 6/8
            
         Ennakkoratkaisupyyntö, jonka Augstākās tiesas Senāts (Latvia) on esittänyt 10.10.2011 — SIA ”Ablessio” v. Valsts ieņēmumu dienests
   (Asia C-527/11)
   2012/C 6/09
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākās tiesas Senāts
   
      Pääasian asianosaiset
   
   
      Kantaja: SIA ”Ablessio”
   
      Vastaaja: Valsts ieņēmumu dienests
   
      Ennakkoratkaisukysymykset
   
   
               1)
            
            
               Onko yhteisestä arvonlisäverojärjestelmästä 28.11.2006 annettua neuvoston direktiiviä 2006/112/EY (1) tulkittava siten, että siinä kielletään verovelvollisen tunnistamiseksi annettavan yksilöllisen tunnisteen epääminen sillä perusteella, että verovelvollisen yhtiöosuuksien omistaja on aikaisemmin saanut useaan kertaan yksilöllisen tunnisteen sellaisia muita yrityksiä varten, jotka eivät ole harjoittaneet todellista liiketoimintaa ja joiden yhtiöosuudet haltija on luovuttanut muille henkilöille välittömästi yksilöllisen tunnisteen saatuaan?
            
         
               2)
            
            
               Onko kyseisen direktiivin 214 artiklaa tulkittava yhdessä kyseisen direktiivin 273 artiklan kanssa siten, että siinä sallitaan se, että Valsts ieņēmumu dienests varmistaa ennen yksilöllisen tunnisteen antamista, että verovelvollinen kykenee harjoittamaan verollista toimintaa, jos tällä tutkimuksella pyritään kantamaan vero oikein ja estämään veropetoksia?
            
         
      (1)  EUVL L 347, s. 1.